Draaiboek & Vervaardiger
Bennie het aan die Noordwes-Universiteit in Potchefstroom studeer waar hy 'n graad verwerf in BCom Regte, Nagraadse Bestuur en ook sy Nagraadse Onderwys Sertifikaat voltooi. Hy leer in sy spaartyd skryf en raak vir ses jaar betrokke by Lagnes improvisasie komedie.
Na twee jaar in Korea, begin hy by Kaapland Films te werk aan die rolprente 'Born to Win' en 'Mooirivier', waarin hy speel en ook assistent-regisseur is. Op die stel van 'Mooirivier' besluit hy en Bouwer Bosch om in te skryf vir die kykNET Silwerskermfees en in 2014 wen hulle 'Beste Kort Film' vir hul donker komedie 'Vuil Wasgoed', waarin Bennie 'n rol vertolk en ook die skrywer, mede-vervaardiger en regisseur was.
Bennie het ook gespeel in die films 'Die Pro', 'Sy Klink Soos Lente' en 'Vir die Voëls' en vertolk die hoofrol in kykNET se 'Phil101'. Hy het die kykNET-reeks 'Sterlopers' saam Deon Opperman geskryf en daarna die reeks 'Hotel' saam met Stiaan Smith. Hulle het ook die regie behartig vir hierdie reeks wat genomineer was vir ATKV-mediaveertjies en SAFTAs in die kategorieë vir 'Beste Regie', 'Beste Draaiboek' en 'Beste Komedie'. 'Hotel' word met 'n SAFTA bekroon vir 'Beste Draaiboek'.
Bennie vertolk een van die hoofrolle in 'Vuil Wasgoed' en is ook skrywer en mede-vervaardiger.
Ons wil baie dankie sê aan Droombos boutique hotel in #Windhoek in #Namibië. Hulle het ons filmspan se eerste twee… https://t.co/w1mNhthtdD6 hours ago
❤Die span agter Vergeet My Nie Fliek toer op die oomblik deur Namibië. Lees môre in The Nambian, die grootste dagbl… https://t.co/6UAl33xIQa12 hours ago